Die beginsels in die Bybel bly vir altyd waar | Netwerk24
Die beginsels in die Bybel bly vir altyd waar
Rocco Hough, Bellville
Dit is noodsaaklik om die Bybel te herinterpreteer vir vandag sodat ons dit reg kan verstaan, maar dit kan gevaarlik wees omdat sommige mense die Bybel interpreteer soos wat hulle dit graag sou wou hê.
Wanneer ons die Bybel herinterpreteer, moet ons altyd vashou aan die woorde van Jesus in Mattheus 5:18: "Dit verseker Ek julle: Die hemel en die aarde sal eerder vergaan as dat een letter of letterstrepie van die wet sal wegval voordat alles voleindig is."
Ons moet die Woord herinterpreteer soos wat Jesus dit self gedoen het, naamlik om vas te hou aan al die beginsels wat die Here ons gegee het en om daardie beginsels toe te pas vir die tyd waarin ons leef.